**Provedbeni program Općine Sveti Juraj na Bregu za razdoblje 2021. – 2025.**



KLASA: 081-03/23-01/01

URBROJ: 2109-16-01-23-1

Pleškovec, 29. prosinca 2023. godine

**Sadržaj**

[1 Predgovor izvršnog tijela Općine Sveti Juraj na Bregu 1](#_Toc91758131)

[2 Uvod – Općina Sveti Juraj na Bregu 2](#_Toc91758132)

[2.1 Zakonodavni okvir 2](#_Toc91758133)

[2.2 Strateški okvir 3](#_Toc91758134)

[2.3 Samoupravni djelokrug 5](#_Toc91758135)

[2.4 Vizija 5](#_Toc91758136)

[2.5 Misija 5](#_Toc91758137)

[2.6 Organizacijska struktura upravnih odjela 6](#_Toc91758138)

[3 Opis razvojnih potreba i potencijala Općine Sveti Juraj na Bregu 7](#_Toc91758139)

[3.1 Analitička podloga za definiranje razvojnih potreba i potencijala 7](#_Toc91758140)

[3.2 Opis razvojnih potreba i potencijala 9](#_Toc91758141)

[4 Popis prioriteta djelovanja u području Općine Sveti Juraj na Bregu 10](#_Toc91758142)

[5 Popis mjera za provedbu odabranih posebnih ciljeva s ključnim aktivnostima 11](#_Toc91758143)

[6 Indikativni financijski okvir za provedbu mjera, aktivnosti i projekata 14](#_Toc91758144)

[7 Okvir za praćenje i izvještavanje 14](#_Toc91758145)

[7.1 Praćenje i izvještavanje 15](#_Toc91758146)

# Predgovor izvršnog tijela Općine Sveti Juraj na Bregu

Poštovani mještani,

Provedbeni program Općine Sveti Juraj na Bregu za razdoblje 2021. – 2025. je kratkoročni akt strateškog planiranja koji je povezan s mandatnim razdobljem načelnika i proračunom Općine. Provedbeni program definira ciljeve, mjere, aktivnosti i pokazatelje rezultata Općine Sveti Juraj na Bregu za mandatno razdoblje od 2021. do 2025. godine.

Općina će se razvijati prema konceptu „pametno selo – pametna općina“ kako bi valorizirala svoje resurse u svrhu ubrzanog i održivog rasta, pri čemu će se oslanjati na horizontalni sloj digitalizacije procesa, a domene, odnosno područja djelovanja će se odnositi na „pametnu“ poljoprivredu, turizam i općinske usluge, uz naglasak na „zelenoj“ ekonomiji i „zelenim“ uslugama.

S obzirom na prethodno navedeno, strateški ciljevi „pametnog“ razvoja Općine su:

1. Stvoriti pretpostavke i infrastrukturne uvjete za razvoj „pametne ekonomije“ – nove gospodarske strukture temeljene na znanju, inovacijama, kulturnim industrijama i ruralnom turizmu;
2. Izgraditi infrastrukturne uvjete za razvoj „pametne“ poljoprivrede i ruralnog turizma;
3. Unaprijediti sustav obrazovanja na području Općine kroz ulaganja u pokretanje obrazovanja u funkciji ”pametne ekonomije” i uspostavu sustava cjeloživotnog i digitalnog obrazovanja;
4. Unaprijediti uvjete za život u Općini kroz ulaganja u kulturnu, društvenu i sportsku infrastrukturu;
5. Unaprijediti javne, komunalne i ostale ruralne usluge kroz ulaganja u digitalnu infrastrukturu, digitalizaciju javnih i komunalnih usluga te poticanje ulaganja u razvoj sustava digitalne transformacije opskrbe i lokalne mobilnosti;
6. Razviti lokalnu proizvodnju i distribuciju energije iz obnovljivih izvora, povećati ukupnu energetsku učinkovitost javnih i privatnih potrošača, unaprijediti zaštitu i očuvanje okoliša – ”zelena agenda za Općinu“

Svi zacrtani ciljevi i projekti financirat će se u provedbenom razdoblju 2021. – 2025. iz proračuna Općine i drugih nacionalnih i EU izvora financiranja.

Načelnik Općine Sveti Juraj na Bregu

# Uvod – Općina Sveti Juraj na Bregu

## Zakonodavni okvir

Zakonom o sustavu strateškog planiranja i upravljanja razvojem Republike Hrvatske *(»Narodne novine« broj 123/17)* i Zakonom o izmjenama i dopunama Zakona o sustavu strateškog planiranja i upravljanja razvojem Republike Hrvatske (*»Narodne novine« broj 151/22*) uređen je sustav strateškog planiranja u Republici Hrvatskoj na svim razinama upravljanja (nacionalnoj, regionalnoj i lokalnoj razini) te način pripreme, izrade, provedbe, izvješćivanja, praćenja provedbe i učinaka te vrednovanja akata strateškog planiranja od nacionalnog značaja i od značaja za jedinice lokalne i područne (regionalne) samouprave. Na temelju članka 15. stavka 2. Zakona o sustavu strateškog planiranja i upravljanja razvojem Republike Hrvatske *(»Narodne novine«, broj 123/17),* Vlada Republike Hrvatske je 2018. godine donijela *Uredbu o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (»Narodne novine«, broj 89/2018).* Sustav strateškog planiranja u RH temelji se nacionalnim (*Nacionalna razvojna strategija Republike Hrvatske do 2030. godine*), regionalnim, odnosno županijskim (*Planovi razvoja jedinica regionalne/područne samouprave za razdoblje 2021-2027.*) te lokalnim (*Provedbeni programi jedinica lokalne samouprave za razdoblje 2021-2025.*) aktima strateškog planiranja.

U skladu s navedenim, Provedbeni program Općine Sveti Juraj na Bregu predstavlja kratkoročni strateški akt kojim će se osigurati provedba posebnih ciljeva utvrđenih u Planu razvoja Međimurske županije za razdoblje do 2027. godine, kao i poveznica mjera s odgovarajućim stavkama u proračunu Općine Sveti Juraj na Bregu, tj. (definirat će se aktivnosti i razvojni projekti) na kojima će biti planirana sredstva za provedbu. Slijedom navedenog, strateški okvir Provedbenog programa Općine Sveti Juraj na Bregu bit će u skladu sa strateškim okvirom hijerarhijski viših akata, odnosno s Nacionalnom razvojnom strategijom Republike Hrvatske do 2030. godine (dalje: NRS 2030.) te Planom razvoja Međimurske županije za razdoblje do 2027. Obvezni sadržaj Provedbenog programa Općine Sveti Juraj na Bregu za razdoblje 2021. - 2025. utvrđen je člankom 18. *Uredbe o smjernicama za izradu akata strateškog planiranja od nacionalnog značaja i od značaja za jedinice lokalne i područne (regionalne) samouprave (»Narodne novine«, broj 89/2018).*

## Strateški okvir

Nacionalna razvojna strategija 2030. usklađena je s ciljevima nove regionalne i kohezijske politike Europske unije za razdoblje 2021. - 2027. koji su prikazani kroz grafički prikaz Grafika 1. Ciljevi EU.

Grafika 1. Ciljevi EU

Strateški okvir NRS 2030., kao krovni nacionalni strateški akt na koji se potom veže i strateški smjer razvoja na regionalnoj i lokalnoj razini sastoji se od sljedećih razvojnih smjerova i strateških ciljeva (dalje: SC):

Grafika 2. Razvojni smjerovi i strateški ciljevi RH do 2030.

Izvor: <https://hrvatska2030.hr/>

Dokument je usklađen s višegodišnjem financijskim okvirom EU te aktima strateškog planiranja povezanim s uvjetima koji omogućavaju provedbu fondova Europske unije u razdoblju od 2021.-2027. definiranim *Odlukom o utvrđivanju akata strateškog planiranja povezanih s uvjetima koji omogućavaju provedbu fondova Europske unije u razdoblju od 2021. do 2027. godine, rokova donošenja i tijela zaduženih za njihovu izradu (Vlada Republike Hrvatske, KLASA: 022-03/20-04/352, URBROJ: 50301-05/16-20-6),* a koja je u skladu s *Prijedlogom uredbe Europskog parlamenta i Vijeća o utvrđivanju zajedničkih odredbi o Europskom fondu za regionalni razvoj, Europskom socijalnom fondu plus, Kohezijskom fondu i Europskom fondu za pomorstvo i ribarstvo i financijskih pravila za njih i za Fond za azil i migracije, Fond za unutarnju sigurnost i Instrument za upravljanje granicama i vize (COM(2018) 375 final).*

## Samoupravni djelokrug

Statutom Općine Sveti Juraj na Bregu uređen je samoupravni djelokrug rada Općine Sveti Juraj na Bregu. Općina je samostalna u odlučivanju u poslovima iz samoupravnog djelokruga u skladu s Ustavom Republike Hrvatske i zakonom, te podliježe nadzoru zakonitosti rada i akata tijela Općine.

Općina Sveti Juraj na Bregu u samoupravnom djelokrugu obavlja poslove lokalnog značaja kojima se neposredno ostvaruju prava građana, a koji nisu Ustavom ili zakonom dodijeljeni državnim tijelima i to osobito poslove koji se odnose na: uređenje naselja i stanovanje, prostorno i urbanističko planiranje, komunalno gospodarstvo, brigu o djeci, socijalnu skrb, primarnu zdravstvenu zaštitu, odgoj i osnovno obrazovanje, kulturu, tjelesnu kulturu i šport, zaštitu potrošača, zaštitu i unapređenje prirodnog okoliša, protupožarnu zaštitu i civilnu zaštitu, promet na svom području, te ostale poslove sukladno posebnim zakonima.

Poslovi iz samoupravnog djelokruga detaljnije se utvrđuju odlukama Općinskog vijeća i načelnika u skladu sa zakonom i Statutom.

## Vizija

Općina koja svoj razvoj temelji na konceptu pametnog i uključivog razvoja. Općina poželjna za život, s kvalitetnim radnim mjestima, razvijenom kulturnom, obrazovnom, sportskom i društvenom infrastrukturom.

Općina će se razvijati prema konceptu „pametno selo – pametna općina“ kako bi valorizirala svoje resurse u svrhu ubrzanog i održivog rasta, pri čemu će se oslanjati na horizontalni sloj digitalizacije procesa, a domene, odnosno područja djelovanja će se odnositi na „pametnu“ poljoprivredu, turizam i općinske usluge, uz naglasak na „zelenoj“ ekonomiji i „zelenim“ uslugama.

## Misija

Općina Sveti Juraj na Bregu kao jedinica lokalne samouprave osnovana je kao prirodna, gospodarska i društvena cjelina povezana zajedničkim interesima stanovništva Općine. Misija Općine je održavanje lokalne vlasti te provođenje svih temeljnih funkcija upravljanja općinom, unaprjeđenje kvalitete života i rada u Općini pružanjem usluga svojim građanima, omogućavanjem sudjelovanja u odlučivanju, odgovornim upravljanjem javnim dobrima, protokom informacija i efikasnim transparentnim radom općinske uprave.

Svojom organizacijom rada djeluje u smjeru stalnog poboljšanja kvalitete, poštujući poslovne, profesionalne i etičke norme, te nastoji poticati gospodarski, poljoprivredni, turistički i demografski razvoj Općine, a u skladu s vizijom i ciljevima Općine Sveti Juraj na Bregu.

## Organizacijska struktura upravnih odjela

Grafika 3. Organogram Općine Sveti Juraj na Bregu

# Opis razvojnih potreba i potencijala Općine Sveti Juraj na Bregu

## Analitička podloga za definiranje razvojnih potreba i potencijala

Općina je smještena u zapadnom dijelu Međimurske županije na teritoriju površine 30,17 km2. U sastavu općine je 9 naselja: Brezje, Dragoslavec, Frkanovec, Lopatinec, Mali Mihaljevec, Okrugli Vrh, Pleškovec, Vučetinec i Zasadbreg od kojih je Lopatinec najveće naselje. Prema popisu stanovništva iz 2021. godine na području općine živi 4.929 stanovnika. Stanovništvo je gotovo ravnomjerno raspoređeno na svih devet naselja.

Glavne razvojne potrebe i razvojni izazovi iz djelokruga samoupravne jedinice na koje se namjerava odgovoriti u mandatnom razdoblju odnose se na sljedeće investicije: ulaganja u turističku infrastrukturu i uređenje centra za posjetitelje - Jurovski centar, ulaganja u sportsku infrastruktru - izgradnja i opremanje SRC Rogoznica i ulaganja u Sportsko-rekreacijski objekat SRC Zasadbreg, unapređenje predškolskog odgoja i obrazovanja – adaptacija dječjeg vrtića u Brezju, adaptacije domova kulture, jačanje gospodarstva - ulaganja u gospodarsku zonu Brezje te unapređenje komunalne infrastrukture – modernizacija javne rasvjete te poboljšanje prometne infrastrukture - uređenje cesta i pješačko biciklističkih staza. U nastavku slijedi kratka analiza po sektorima spomenutih investicija: turizam, sport i rekreacija, odgoj i obrazovanje (predškolski odgoj), kultura, gospodarstvo (gospodarska zona), komunalna infrastruktura (ceste i javna rasvjeta).

**Turistička djelatnost** se nedavno počela razvijati na općinskom području. Tijekom 2022. ostvareno je 3 654 noćenja pri čemu prevladavaju strani turisti ( 1.341 domaći; 2.313 strani turisti). Valja spomenuti da je nedavno izgrađeno nekoliko kuća za odmor – apartmana: Arcadia u Frkanovcu, Gran Vista u Dragoslavcu, Naša hiža u Zasadbregu i Međimurski dvori u Lopatincu. Za očekivati je da će ovi smještajni objekti uz unapređenje turističke infrastrukture (info kiosk, smeđa signalizacija, šetnice,) i uređenje centra za posjetitelje - Jurovski centar pridonijeti kontinuiranom porastu broja noćenja na području općine.

**Sport i rekreacija** odvija se u okviru sportskih klubova najčešće na nogometnim igralištima (Pleškovec, Zasadbreg, Brezje, Mali Mihaljevec, Vučetinec), a mali sportovi vezani su uz igralište osnovne škole i izgrađeni sportski centar u Malom Mihaljevcu. Ta igrališta jezgra su sportskog i društvenog života stanovnika. U Općini djeluje 5 nogometnih klubova (NK Zasadbreg, NK Venera, NK Mali Mihaljevec, NK Hajduk Brezje, NK Vučetinec), šahovski klub, streljačko društvo Zelenbor i karate klub Lopatinec. Na području Općine Sveti Juraj na Bregu djeluje 16 organizacija civilnog društva koji potiču sport i rekreaciju. Navedene sportsko rekreativne aktivnosti Općina planira unaprijediti dogradnjom i opremanjem SRC Rogoznica (svlačionice i prateći sadržaji ) i izgradnjom i opremanjem SRC Zasadbreg.

Okosnicu **odgoja i obrazovanja** čini Osnovna škola Ivana Gorana Kovačića u Lopatincu koja s područnom školom u Zasadbregu ima 24 razrednih odjela s ukupno 426 učenika (školska godina 2022/2023). Dogradnjom škole 2020. omogućen je prijelaz na jednosmjensku nastavu. Predškolski odgoj je organiziran u dva dječja vrtića koja djeluju u općinskim prostorima – DV Žibeki Čakovec – PO Brezje i DV Jurovska pčelica. Ukupno 156 djece je upisano u redovne programe ovih dvaju DV-a. Postoji potreba za upisom još djece pa će stoga Općina dograditi – DV Žibeki Čakovec – PO Brezje te će se kapacitet ustanove (broj upisnih mjesta) povećati na 135, odnosno povećati će se broj odgojno-obrazovnih skupina sa 4 na 7.

Organizacije civilnog društva važna su sastavnica **kulturno – društvenog života** u Općini Sveti Juraj na Bregu. Od 40-tak udruga koje djeluju u općini čak polovica je registrirana na području umjetnosti i kulture. Stoga je bitno adaptirati kulturne domove koji će, između ostaloga, osigurati prostore za programe spomenutih udruga. Do kraja mandatnog razdoblja planirana je adaptacija 5 domova kulture u naseljima: Dragoslavec, Frkanovec, Mali Mihaljevec, Okrugli vrh, Vučetinec.

**Gospodarska zona Brezje** nalazi se u naselju Brezje, na udaljenosti 300 metara od državne ceste Čakovec-Štrigova-Slovenija. Detaljnim planom uređenja, formirano je 10 parcela za gospodarske namjene površine 3000 – 3500 m2, a u nastavku je predviđeno 27 parcela stambeno-mješovite namjene. Površina zone je 31.692 m2. U zoni je provedena urbana komasacija. Izgrađena je vodovodna, električna i plinska mreža. Unutar zone asfaltirane su dvije prometnice te spojna cesta koja povezuje zonu s državnom cestom. U mandatnom razdoblju planiran je završetak ceste i pješačke staze te nova rasvjeta u zoni.

Značajan dio investicija bit će usmjeren na unaprjeđenje **komunalne infrastrukture – javna rasvjeta i promet.** Područje Općine Sveti Juraj na Bregu opskrbljuje se električnom energijom iz mreže preko 33 trafostanica naponskog nivoa 10/0,4kV. Ukupna instalirana snaga postojećih trafostanica iznosi 3.950 kV. Područje općine pokriveno je mrežom zračnih i kabelskih vodova tako da se nove potrebe za električnom energijom mogu kvalitetno i brzo riješiti. Projekt energetski učinkovite javne rasvjete proveden je 2017. godine kada su na području općine postavljene nove LED svjetiljke umjesto živinih svjetiljka. U mandatnom razdoblju planira se nastaviti s daljnjom modernizacijom javne rasvjete što će doprinijeti povećanju energetske učinkovitosti u općini. Naselja Općine Sveti Juraj na Bregu dobro su međusobno povezana i uključena u ukupni prometni sustav Međimurske županije. Područjem općine prolazi pet županijskih cesta od kojih je županijska cesta Ž2001 glavna okosnica prometnog sustava općine i na nju se vežu ostale županijske ceste. Na županijske ceste veže se mreža lokalnih i nerazvrstanih cesta (mjesnih ulica i poljskih puteva). Županijske i lokalne ceste su asfaltirane, s time da je profil lokalnih cesta ponegdje manji od 5,0 m. Prioritetna ulaganja u prometnu infrastrukturu čine biciklistička staza uz državnu cestu te izgradnja 8 autobusnih stajališta i nadstrešnica. U mandatnom razdoblju planira se također unaprijediti sustav upravljanja otpadom te će se izgraditi reciklažno dvorište.

## Opis razvojnih potreba i potencijala

Temeljem prezentiranih podataka i informacija iz osnovne analize, utvrđeni su razvojne potrebe i potencijali područja. Izdvojeni su glavni razvojni izazovi područja s pridruženim razvojnim potrebama.

|  |  |  |
| --- | --- | --- |
| RB. | RAZVOJNE POTREBE | RAZVOJNI POTENCIJALI |
|  | Nedovoljno razvijena komunalna infrastruktura za upravljanje otpadom. | Razvijanje komunalne infrastrukture za upravljanje otpadom izgradnjom reciklažnog dvorišta.  |
|  | Potencijalna depopulacija u Općini Sveti Juraj na Bregu. | Povećanje kvalitete života - podjela različitih potpora stanovništvu Općine Sveti Juraj na Bregu (dječji darovi, naknada za novorođenu djecu, uskrsnice za umirovljenike i dr.). |
|  | Nedovoljno razvijena sportska infrastruktura za različite sportsko rekreativne aktivnosti.  | Razvijanje sportsko rekreativne infrastrukture izgradnjom i opremanjem Sportsko – rekreativnog centra Rogoznica i Sportsko – rekreativnog centra Zasadbreg. |
|  | Nedovoljno uređena društveno-kulturna infrastruktura. | Kontinuirano ulaganje u domove kulture u naseljima Općine Sveti Juraj na Bregu.  |
|  | Nedovoljno ulaganje u predškolsku i školsku infrastrukturu | Poticati opremanje i adaptaciju predškolskih i školskih ustanova sa svrhom jačanja kvalitete obrazovanja od predškolske dobi.  |
|  | Visoki stupanj iskorištenosti i popunjenosti postojeće poduzetničke zone u Brezju.  | Osiguranja uvjeta za razvoj i širenje te izgradnje poduzetničke zone u Brezju.  |
|  | Nedovoljno razvijena turistička infrastruktura u Općini Sveti Juraj na Bregu.  | Razvijanje turističke infrastrukture - info kiosk, smeđa signalizacija, izgradnja novih i uređenje postojećih šetnica te uređenje Centra za posjetitelje (Jurovski centar).  |
|  | Nedovoljno razvijena civilna zaštita i protupožarna zaštita. | Razvijanje civilne zaštite i protupožarnih mjera nabavom adekvatne opreme koja osigurava visoki standard sigurnosti stanovnika u Općini Sveti Juraj na Bregu.  |
|  | Djelomično zastarjela i neučinkovita javna rasvjeta. | Daljnjom modernizacijom javne rasvjete doprinijet će se ekološkoj osviještenosti i većem korištenju obnovljivih izvora energije.  |
|  | Smanjena sigurnost u prometu radi nedovoljnog broja pješačkih i biciklističkih staza. | Izgradnja i rekonstrukcija cesta i pješačko – biciklističkih staza poboljšava sigurnost u prometu u svim naseljima Općine Sveti Juraj na Bregu.  |

Tablica O Razvojni izazovi i potrebe Općine Sveti Juraj na Bregu

# Popis prioriteta djelovanja u području Općine Sveti Juraj na Bregu

Strateško planiranje i razvoj Općine Sveti Juraj na Bregu u razdoblju do 2025. godine temeljit će se na postavljenom strateškom okviru koji je dio Plana razvoja Međimurske županije za razdoblje do 2027. godine. Strateški okvir je temeljen na tri prioriteta i 13 posebnih ciljeva koji su detaljno opisani u grafičkom prikazu.

Provedbeni program sukladno opisanim prioritetima i definiranim razvojnim potrebama doprinosi provedbi sljedećih prioriteta i posebnih ciljeva definiranih u Planu razvoja Međimurske županije za razdoblje do 2027. godine:

*Grafika 4. Prioriteti i posebni ciljevi Međimurske županije do 2027. godine*

Općina Sveti Juraj na Bregu će provedenim aktivnostima kroz četiri godine doprinositi prioritetima 1. Održiv razvoj, 2. Zdravo, uključivo i otporno društvo i 3. Zeleno i digitalno Međimurje.

Uspješnost provedbe Provedbenog programa Općine Sveti Juraj na Bregu pratit će se u okviru sljedećih devet posebnih ciljeva:

1. PC 1.1 Konkurentno i inovativno gospodarstvo,
2. PC 1.3. Održiv, inovativan i otporan turizam,
3. PC 1.4. Kvalitetno i suvremeno obrazovanje,
4. PC 2.6. Bogat i uključiv društveni život,
5. PC 2.7. Unaprijeđen sustav upravljanja rizicima,
6. PC 2.8. Dobro upravljanje u javnom sektoru,
7. PC 3.10. Energetska učinkovitost i korištenje OIE,
8. PC 3.11. Razvijena komunalna infrastruktura i
9. PC 3.12. Suvremena prometna infrastruktura.

# Popis mjera za provedbu odabranih posebnih ciljeva s ključnim aktivnostima

Provedbeni program sukladno opisanim prioritetima i definiranim razvojnim potrebama doprinosi provedbi sljedećih posebnih ciljeva i mjera definiranih u Planu razvoja Međimurske županije za razdoblje do 2027. godine:

|  |  |
| --- | --- |
| NRS | 1. PRIORITET JAVNE POLITIKE MEĐIMURSKE ŽUPANIJE ODRŽIVI RAZVOJ |
| Naziv posebnog cilja | Mjere |
| SC.1 | **PC 1.1.** | **Konkurentno i inovativno gospodarstvo** | M 1.1.1. Jačanje usluga potpore poduzetništvu |
| M 1.1.2. Poticanje primjene novih tehnologija i inovacija u javnom, gospodarskom i znanstvenom sektoru |
| M 1.1.3. Promicanje kružnog i održivog gospodarstva  |
| M 1.1.4. Poticanje ulaganja u ljudske potencijale u privatnom sektoru |
| **M 1.1.5. Proaktivno pristupanje privlačenju ulaganja i razvoju gospodarskih zona** |
| M 1.1.6. Promocija međimurskog gospodarstva na domaćim i stranim tržištima |
| SC.9 | **PC 1.2.** | **Suvremeno i otporno biogospodarstvo** | M 1.2.1. Jačanje konkurentnosti i dodane vrijednosti poljoprivredno-prehrambenog sektora ulaganjem u znanje i inovacije |
| M 1.2.2. Dobro upravljanje tlom, vodama i bioraznolikošću |
| M 1.2.3. Poticanje udruživanja i razvoja poslovanja poljoprivrednika |
| M 1.2.4. Ulaganje u sektor pčelarstva te očuvanje autohtonih pasmina MŽ |
| SC.1 | **PC 1.3** | **Održiv, inovativan i otporan turizam**  | **M 1.3.1. Unapređenje postojećih i razvoj novih turističkih proizvoda i usluga vodeći računa o kulturi, zaštiti prirode i kvaliteti života stanovništva** |
| M 1.3.2. Jačanje kapaciteta, konkurentnosti, suradnje i kvalitete pružatelja usluga u turizmu |
| M 1.3.3. Podizanje turističke prepoznatljivosti Međimurske županije kao destinacije za kvalitetan odmor  |
| SC.2 | **PC 1.4** | **Kvalitetno i suvremeno obrazovanje**  | M 1.4.1. Jačanje kompetencija ljudskih potencijala u području odgoja i obrazovanja  |
| **M 1.4.2. Osiguranje odgovarajućih ljudskih i materijalnih kapaciteta za predškolske i školske ustanove**  |
| M 1.4.3. Povećanje fleksibilnosti obrazovanja  |
| M 1.4.4. Promicanje vrijednosti znanja (obrazovanja i usavršavanja) u zanimanjima koja nedostaju  |
| M 1.4.5. Popularizacija znanosti, tehnologije, medijske pismenosti (usmjereno općoj populaciji) |
|   |  |  |   |
|   | 2. PRIORITET JAVNE POLITIKE MEĐIMURSKE ŽUPANIJE **ZDRAVO, UKLJUČIVO I OTPORNO DRUŠTVO** |
|   | Naziv posebnog cilja | Mjere |
| SC.5 | PC 2.5 | **Učinkovita i dostupna zdravstvena i socijalna skrb** | M 2.5.1. Promicanje zdravih stilova života od najranije dobi  |
| M 2.5.2. Modernizacija zdravstvene infrastrukture i unaprjeđenje kvalitete zdravstvene zaštite i skrbi  |
| M 2.5.3. Unaprjeđenje kvalitete socijalnih usluga  |
| SC.5 | PC 2.6 | **Bogat i uključiv društveni život** | M 2.6.1. Poboljšanje dostupnosti i vidljivosti sportsko-rekreativnih sadržaja |
| **M 2.6.2. Razvoj sportske infrastrukture**  |
| **M 2.6.3. Promicanje kulturnih i kreativnih industrija s naglaskom na uključivanje mladih** |
| M 2.6.4. Zaštita, očuvanje, valorizacija i revitalizacija kulturne i povijesne baštine |
| M 2.6.5. Uključivanje ranjivih skupina u društveni život |
| SC.7 | PC 2.7 | **Unaprijeđen sustav upravljanja rizicima**  | **M 2.7.1. Učinkovita civilna zaštita** |
| SC. 11  | PC 2.8 | **Dobro upravljanje u javnom sektoru**  | **M 2.8.1. Povećanje učinkovitosti javne uprave** |
| M 2.8.2. Upravljanje regionalnim razvojem u skladu sa strateškim usmjerenjem Međimurske županije |
|   |  |  |   |
|   | 3. PRIORITET JAVNE POLITIKE MEĐIMURSKE ŽUPANIJE **ZELENO I DIGITALNO MEĐIMURJE** |
|   | Naziv posebnog cilja | Mjere |
| SC.8 | PC 3.9 | **Održivo korištenje prirode i okoliša** | M 3.9.1. Participativno i prilagodljivo upravljanje prirodom i okolišem |
| M 3.9.2. Promicanje važnosti zaštite prirode i okoliša |
| SC.8 | PC 3.10 | **Energetska učinkovitost i korištenje OIE**  | **M 3.10.1. Povećanje energetske učinkovitosti** |
| M. 3.10.2. Korištenje obnovljivih izvora energije |
| SC.8 | PC 3.11 | **Razvijena komunalna infrastruktura**  | M 3.11.1. Povećanje učinkovitosti sustava gospodarenja otpadom |
| M 3.11.2. Zaštita vodenih resursa te nadogradnja sustava vodoopskrbe i odvodnje |
| SC. 10. | PC 3.12 | **Suvremena prometna infrastruktura**  | **M 3.12.1. Unaprjeđenje prometne infrastrukture** |
| M 3.12.2. Razvoj integriranog sustava javnog prijevoza |
| SC.12 | PC 3.13 |  **Kvalitetan urbani i ruralni prostor** | M 3.13.1. Razvoj pametnih i održivih sela i gradova |

Tablica 2. Popis prioriteta, ciljeva i mjera iz Strateškog okvira Plana razvoja Međimurske županije do 2027. godine

U okviru **12 mjera definirane su 22 ključne aktivnosti** kojima će Općina Sveti Juraj na Bregu pratiti uspješnost strateškog planiranja ostvarenih ciljeva i rezultata Provedbenog programa Općine Sveti Juraj na Bregu do 2025. godine. Aktivnosti će se mjeriti definiranim pokazateljima, utvrđenim polazišnim i ciljnim vrijednostima za ključne aktivnosti. Uz definirane mjere iz Strateškog okvira Plana razvoja Međimurske županije koje su označene plavom bojom, Općina Sveti Juraj na Bregu definirala je **tri nove mjere**: Mjera 3. Komunalni rashodi, Mjera 4. Naknade građanima i Mjera 3. Reprezentacija i dječji darovi.

Ključne aktivnosti kojima će se ostvariti mjere su: aktivnosti vezane uz funkcioniranje predstavničkog, izvršnog i upravnog tijela Općine Sveti Juraj na Bregu, redovno održavanje građevinskih objekata u vlasništvu Općine, aktivnosti vezane uz održavanje i izgradnju turističkih objekata, izgradnja reciklažnog dvorišta, održavanje postojećih domova kulture, izgradnja i sanacija cesta i biciklističkih staza, održavanje i izgradnja sportsko - rekreativne infrastrukture i uređenje sportsko - rekreacijskih sadržaja, kupnja / održavanje opreme za civilnu zaštitu i aktivnosti vezane uz normalno funkcioniranje sustava protupožarne zaštite, nabava i postava rasvjetnih tijela u naseljima Općine Sveti Juraj na Bregu, redovna djelatnost vrtića / provedba predškolskog boravka, te naknade građanima i kućanstvima u svrhu unaprjeđivanja uvjeta za život u naseljima.

Detaljan pregled mjera, ključnih aktivnosti, financijskog pregleda i pokazatelja se nalazi u Prilogu 1. Provedbeni program Sveti Juraj na Bregu.

# Indikativni financijski okvir za provedbu mjera, aktivnosti i projekata

Financijski okvir za provedbu mjera, aktivnosti i projekata nalazi se u Prilogu 1. Provedbeni program Općine Sveti Juraj na Bregu u dijelu *Procijenjeni trošak provedbe mjere*. Planira se utrošiti 12.850.686,84 milijuna za provedbu mjera, aktivnosti i projekata u mandatnom razdoblju 2021. – 2025.

# Okvir za praćenje i izvještavanje

Praćenje i izvještavanje o provedbi akta strateškog planiranja od značaja za jedinice lokalne samouprave sastavni je dio procesa strateškog planiranja i definirano je *Pravilnikom o rokovima i postupcima praćenja i izvješćivanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave NN 44/23*. Praćenje provedbe akata strateškog planiranja obuhvaća proces prikupljanja, analize i usporedbe pokazatelja (definirani u strateškom okviru Općine Sveti Juraj na Bregu) kojima se sustavno prati uspješnost provedbe ciljeva i mjera akta strateškog planiranja. Izvještavanje o provedbi akta strateškog planiranja proces je pružanja pravovremenih i relevantnih informacija ključnim nositeljima strateškog planiranja na razini JLS-a, te široj javnosti o statusu provedbe strateškog akta. Praćenje i izvještavanje temelji se na načelima strateškog planiranja i upravljanja razvojem iz Zakona o sustavu strateškog planiranja i upravljanja razvojem Republike Hrvatske (»Narodne novine«, br. 123/17) i Zakona o izmjenama i dopunama zakona o sustavu strateškog planiranja i upravljanja razvojem Republike Hrvatske (NN 151/22).

7.1 Praćenje i izvještavanje

Općina Sveti Juraj na Bregu nadležna je za provedbu Provedbenog programa te za praćenje i izvještavanje o provedbi na čelu s načelnikom kao odgovornom osobom.

Sva izvješća o aktivnostima praćenja i izvještavanja Provedbenog programa Općine Sveti Juraj na Bregu bit će objavljena na službenim internetskim stranicama Općine. Ciljevi praćenja i izvještavanja su sljedeći:

* sustavno praćenje uspješnosti provedbe mjera akta strateškog planiranja
* učinkovito upravljanje provedbom akta strateškog planiranja i kontinuirano unapređivanje javne politike korištenjem rezultata praćenja i izvješćivanja
* pružanje pravovremenih i relevantnih osnova donositeljima odluka prilikom određivanja prioriteta razvojne politike, donošenja odluka na razini strateškog planiranja i revizije akta strateškog planiranja kroz analizu učinka, ishoda i rezultata provedenih mjera
* utvrđivanje nenamjernih pozitivnih i negativnih posljedica provedbe akta strateškog planiranja
* povezivanje politike, programa, prioriteta, mjera i razvojnih projekata
* osiguranje transparentnosti i odgovornosti za korištenje javnih sredstava i izvještavanje javnosti o učincima potrošnje javnih sredstava.

Godišnje izvješće o provedbi Provedbenog programa Općine Sveti Juraj na Bregu je izvješće o napretku u provedbi mjera, aktivnosti i projekata te ostvarivanju pokazatelja rezultata, koje Općina Sveti Juraj na Bregu putem lokalnog koordinatora podnosi regionalnom koordinatoru i Koordinacijskom tijelu jednom godišnje sukladno Zakonu o sustavu strateškog planiranja i upravljanja razvojem Republike Hrvatske (NN123/17) i Zakonu o izmjenama i dopunama Zakona o sustavu strateškog planiranja i upravljanja razvojem Republike Hrvatske (NN 151/22). Sadržaj godišnjeg izvješća propisan je Priručnikom o strateškom planiranju, dok su rokovi i postupci praćenja i izvještavanja prikazani u tablici ispod.

Rokovi i postupci praćenja i izvještavanja o provedbi Provedbenog programa JLS-a propisani su Pravilnikom o rokovima i postupcima praćenja i izvješćivanja o provedbi akata strateškog planiranja od nacionalnog značaja i od značaja za jedinice lokalne i područne (regionalne) samouprave (NN 44/23).

|  |  |  |  |  |
| --- | --- | --- | --- | --- |
| *Vrsta izvješća* | Ciklus | Obveznik izrade izvješća | Kome se podnosi: | Rok za izvješće: |
| *Provedbeni program Općine Sveti Juraj na Bregu* | Godišnje  | Općina Sveti Juraj na Bregu putem lokalnog koordinatora;  | Regionalnom koordinatoru; | do 15. veljače tekućegodine (za prethodnu godinu) |

Tablica 3. Praćenje i izvještavanje o provedbi Provedbenog programa Općine Sveti Juraj na Bregu

Proces praćenja i izvještavanja uključuje sljedeće korake u cilju provedbe praćenja i izvještavanja o strateškom planiranju:

1. Uspostava institucionalnog okvira za praćenje uspješnosti provedbe
2. Identifikacija zahtjeva praćenja
3. Uspostava mreže osoba za praćenje
4. Izvještavanje o rezultatima; identifikacija mogućih problema
5. Pokretanje preventivnih mjera rješavanja problema
6. Ispunjavanje službenih zahtjeva izvješćivanja.